**Aureliano José Pereira de la Riva**, nado en Lugo o 22 de xaneiro de 1855 e finado en Madrid o 31 de outubro de 1906, foi un político, xornalista e escritor galego.

Traxectoria
-----------

De orixes familiares humildes, non lle foi posible cursar estudos superiores.

### Labor periodístico

Desempeñou o labor de xornalista en publicacións periódicas como *El Heraldo Gallego*, *El Diario de Lugo* e *El Regional* (que dirixiu desde a súa fundación en 1884 ata 1893). Colaborou con varios periódicos e revistas como *La Ilustración Republicana Federal* (1872),​ *El Bazar* (1874), *La Familia* (1875), *Barcelona Cómica* (1895), *La Ilustración Española y Americana*​ o *El País*. A finais de 1899, en Madrid, encargouse da dirección, e foi redactor, da revista *Nuevo Mundo*, *El Nacional* e outros periódicos.

### Ideoloxía política

Liderou o rexionalismo federalista da segunda metade do século dezanove. Estivo afiliado durante anos ao Partido Republicano Federal de Galicia, no que ocupou cargos de certo relevo provincial, chegando a ser elixido concelleiro de Lugo en 1887. O seu peso na organización federal viría confirmarse ao ser nomeado, conxuntamente con Manuel Mosquera Lequerica e Modesto Moyrón, membro da comisión encargada, xunto a Moreno Barcia, da redacción do *Proxecto de Constitución para o futuro Estado Galego*, texto clave do federalismo en Galicia, que sería discutido e aprobado na Asemblea de Lugo do 2 ao 7 de xullo de 1887.

Sen abandonar o federalismo, en 1890 intégrase na Asociación Regionalista Gallega de Manuel Murguía e Alfredo Brañas, como Secretario do Comité Rexionalista de Lugo. Sendo un caso único no galeguismo do século XIX, ao articular o rexionalismo cultural e político co federalismo republicano.

Republicano convencido, contrario ao caciquismo, partidario dunha sociedade laica e inimigo do sistema foral, foi un home preocupado pola situación da muller do seu tempo e un simpatizante do movemento obreiro.

Apartado da practica política rexionalista desde 1893, apoia o Partido Liberal Fusionista. En 1894 trasládase a Madrid cun posto de modesto funcionario no Ministerio de Fomento, e alí tamén, afastado de Galicia, transcorreron os derradeiros anos da súa vida.

Obra
----

Aureliano José Pereira de la Riva.
Entre a súa obra poética, na súa totalidade en lingua galega, destacan *Cousas da aldea* (1891) *Terra a miña* (1891) e *A cova da serpe* (1892), coas que obtería galardóns diversos en certames e xustas. Publicou ademais numerosas composicións soltas en xornais e revistas. Así mesmo, preocupado polo futuro da literatura galega, sentiu a necesidade de crear unha editorial, obxectivo que se acadaría finalmente co nacemento da Biblioteca Gallega, impulsada por Andrés Martínez Salazar e Juan Fernández Latorre.

### Títulos

* *Soledad*, Lugo, 1879.
* *El Regionalismo*, Barcelona, 1887.
* *Poesías*, Lugo, 1891 (con D. L. González López).
* *Romancero de la ciudad de Lugo*, Lugo, 1892.
* *A Cova d'a serpe*, Lugo, 1892.
* *El Regionalismo y la poesía gallega*, Lugo, 1895.

Notas
-----

1. 1 2  Carballo (1975), p. 439
2. 1 2  Máiz (2006), p. 14
3. ↑  "«Necrología». La Correspondencia de España (Madrid) (17.795)". *Biblioteca Virtual de Prensa Histórica*. 31-10-1906. p. 2. Consultado o 02-06-2018.
4. 1 2  Máiz (2006), p. 34
5. 1 2  Ossorio (1903), p. 339
6. ↑  *Revista Gallega*, 244, 12-11-1899, p. 3.
7. ↑  Máiz (2006), p. 35
8. ↑  *Soledad Arquivado 04 de xaneiro de 2015 en Wayback Machine.*
9. ↑  *El Regionalismo Arquivado 04 de xaneiro de 2015 en Wayback Machine.*
10. ↑  *Poesías Arquivado 04 de xaneiro de 2015 en Wayback Machine.*
11. ↑  *Romancero de la ciudad de Lugo Arquivado 04 de xaneiro de 2015 en Wayback Machine.*
12. ↑  *A Cova d'a serpe Arquivado 04 de xaneiro de 2015 en Wayback Machine.*
13. ↑  *El Regionalismo y la poesía gallega Arquivado 04 de xaneiro de 2015 en Wayback Machine.*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Aureliano Pereira Modificar a ligazón no Wikidata*** |

### Bibliografía

* Carballo Calero, Ricardo (1975) [1963]. *Historia da literatura galega contemporánea*. Vigo: Galaxia. ISBN 84-7154-227-7.
* Fernández del Riego, Fernando (1992) [1990]. *Diccionario de escritores en lingua galega (2ª ed.). Do Castro. ISBN 84-7492-465-0.* (2ª ed.). Edicións do Castro. ISBN 84-7492-465-0.
* Máiz, Ramón; Martínez Eiras, Esther (2006). "Aureliano Pereira. Escritos sobre Federalismo e Galeguismo" A Coruña: Xunta de Galicia (CIRP). ISBN 978-84-453-4302-9.
* Ossorio y Bernard, Manuel (1903). «Pereira (Aureliano J.». *Ensayo de un catálogo de periodistas españoles del siglo XIX*. Madrid: Imprenta y litografía de J. Palacios.

### Ligazóns externas

* Aureliano Pereira na Biblioteca Virtual Galega.
* "Lembranza de Aureliano J. Pereira" 22/01/15, RAG.

|  |  |
| --- | --- |
| Control de autoridades | 
* Wd: Q12383947
* WorldCat
* VIAF: 315088452
* BNE: XX1065631
* BVMC: 14678
* Discogs: 4863664
* FAST: 1970249
* GND: 1263819982
* ISNI: 0000000040676719
* LCCN: n2004046813
* OL: OL817288A
* WomenWriters: ID

 |